Aabybro Mejeri delte gratis is ud lørdag eftermiddag.

Is i lange baner - og køer, som var endnu længere. Lørdag holdt Aabybro Mejeri traditionen tro isens dag, hvor tusindvis af is-elskere lagde vejen forbi det lille mejeri nord for Aalborg, for at smage på specialiteiten  "Ryå-is". Isen var gratis, så lidt over 20.000 is blev langet over disken. For der var nemlig ingen begrænsning på, hvor mange is man måtte spise. Se video af de mange deltagere fra dagen herunder: Onsdag vandt det nordjyske mejeri desuden gourmet-prisen for gammeldags kærnet smør med Læsø Sydesalt. - Det er jo helt fantastisk, lød det fra mejeriejer Niels Henrik Lindhardt, der også så godt tilfreds ud lørdag under isens dag.